CELEX: 62017CN0383
Language: sk
Date: 2017-06-26 00:00:00
Title: Vec C-383/17: Žaloba podaná 26. júna 2017 – Európska komisia/Portugalská republika

21.8.2017   
            
            
               SK
            
            
               Úradný vestník Európskej únie
            
            
               C 277/28
            
         Žaloba podaná 26. júna 2017 – Európska komisia/Portugalská republika
   (Vec C-383/17)
   (2017/C 277/41)
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: P. Costa de Oliveira a L. Nicolae, splnomocnené zástupkyne)
   
      Žalovaná: Portugalská republika
   
      Návrhy žalobkyne
   
   
               —
            
            
               určiť, že Portugalská republika si tým, že Komisii neposkytla nijakú správu o výsledkoch monitorovania každej uznanej organizácie, ktorá koná v jej mene, nesplnila povinnosti, ktoré jej vyplývajú z článku 9 ods. 2 smernice Európskeho parlamentu a Rady 2009/15/ES z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí a pre príslušné činnosti námorných úradov (1).
            
         
               —
            
            
               zaviazať Portugalskú republiku na náhradu trov konania.
            
         
      Žalobné dôvody a hlavné tvrdenia
   
   Článok 9 ods. 2 smernice jasne stanovuje, že každý členský štát musí minimálne každé dva roky vykonať monitorovanie každej uznanej organizácie, ktorá koná v jeho mene, a poskytnúť ostatným členským štátom a Komisii správu o výsledkoch takýchto činností monitorovania najneskôr do 31. marca roka, ktorý nasleduje po roku, v ktorom sa monitorovanie uskutočnilo.
   Po uplynutí lehoty na prebratie smernice do vnútroštátneho právneho poriadku, ku ktorému došlo v súlade s článkom 13 ods. 1 smernice 17. júna 2011, bola Portugalská republika povinná predložiť prvú správu do 31. marca 2013, pričom sa v každom prípade mohla rozhodnúť, či uskutoční monitorovanie v roku 2011 alebo 2012.
   Už tu máme jún 2017 a Portugalská republika ešte stále nepreložila nijakú správu.
   
      (1)  Ú. v. EÚ L 131, 2009, s. 47.